ai4bharat/Pralekha huggingface dataset:
విద్యుత్తు మంత్రిత్వ శాఖ
కాలుష్య నివారణకు థర్మల్ విద్యుత్ కేంద్రాల చర్యలు
థర్మల్ విద్యుత్ కేంద్రాలలో బొగ్గును ఉపయోగించడానికి బూడిద శాతం లేదా దూరం అనే నిబంధనలు లేకుండా కింది పరిస్థితులకు లోబడి నియమాలను రూపొందించి భారత ప్రభుత్వం 21.05.2020 న గెజిట్ నోటిఫికేషన్ విడుదల చేసింది.
ఉద్గార ప్రమాణాలను నిర్ధారించడానికి సాంకేతిక పరమైన పరిష్కార మార్గాలు
 కాలానుగుణంగా కేంద్ర కాలుష్య నియంత్రణ మండలి జారీ చేసే నోటిఫికేషన్లు మరియు సూచనల ప్రకారం నిర్దిష్ట అంశాలపై ఉద్గార నిబంధనల అమలు
 వాషరీల విషయంలో, ఫ్లూయిడైజ్డ్ బెడ్ కంబషన్ టెక్నాలజీ ఆధారిత థర్మల్ పవర్ ప్లాంట్లలో మిడ్లింగ్ మరియు తిరస్కరణను ఉపయోగించవలసి ఉంటుంది. ఫ్లూయిడైజ్డ్ బెడ్ కంబషన్ ప్లాంటులలో వాషరీ మిడ్లింగ్ మరియు తిరస్కరణ కోసం లింకేజీని కలిగి ఉండాలి.
 బూడిద చెరువుల నిర్వహణ:
 కడిగిన బొగ్గు నుంచి కడగని బొగ్గు వినియోగానికి మారుతున్నామన్న అంశాన్ని పరిగణనలోకి తీసుకోకుండా ఎప్పటికప్పుడు జారీ చేయబడిన ఫ్లై యాష్ నోటిఫికేషన్లో పేర్కొన్న విధంగా ఫ్లై యాష్ చెరువు  అదనపు సామర్థ్యానికి అర్హత లేకుండా థర్మల్ పవర్ ప్లాంట్లు షరతులకు లోబడి పని చేయవలసి ఉంటుంది.
 బూడిద నిర్వహణ కోసం వినియోగించే నీటి వినియోగాన్ని తగ్గించడానికి తగిన సాంకేతిక విధానాలను అమలు చేయవలసి ఉంటుంది.
 బూడిదను సాధ్యమైనంత ఎక్కువగా ఉపయోగించడానికి సైట్ నిర్దిష్ట పరిస్థితుల ఆధారంగా అవసరమైతే బూడిదను ఎలక్ట్రో-స్టాటిక్ దశలో వేరు చేయవచ్చును.
  పై 2  కి లోబడి బూడిదను విద్యుత్ ఉత్పత్తి కేంద్రాలు పర్యావరణ భద్రతా చర్యలతో వినియోగంలో లేని లేదా పని వినియోగంలో ఉన్న గనులకు  తరలించాల్సి ఉంటుంది.
 రవాణా:
 బొగ్గును కప్పబడిన రైల్వే వ్యాగన్  మరియు/లేదా గని ప్రాంతానికి మించి కప్పబడిన కన్వేయర్ ద్వారా రవాణా చేయవచ్చు. ఏదేమైనా, రైలు రవాణా/కన్వేయర్ మౌలిక సదుపాయాలు అందుబాటులోకి వచ్చేంత వరకు టార్పాలిన్ లేదా ఇతర మార్గాల ద్వారా కవర్ చేయబడిన ట్రక్కుల్లో రోడ్డు రవాణా చేయవచ్చు.
 ఈ కింది చర్యలను థర్మల్ పవర్ ప్లాంట్ అమలు చేయవలసి ఉంటుంది :
a) రైలు లేదా కన్వేయర్ ద్వారా రవాణా చేయడానికి రైలు స్లయిడింగ్ సౌకర్యం లేదా కన్వేయర్ సౌకర్యం పవర్ ప్లాంట్ వద్ద లేదా సమీపంలో ఏర్పాటు చేయాలి
బి) రైలు లేదా కన్వేయర్ సౌకర్యం అందుబాటులో లేనట్లయితే బొగ్గును సంబంధిత గని నుంచి మూసి వుంచిన ట్రక్కుల్లో లేదా రోడ్డు ద్వారా యాంత్రికంగా మూసివేసిన ట్రక్కుల ద్వారా రవాణా చేయడానికి చర్యలు తీసుకోవాలి.
21.05.2020న జారీ అయిన నోటిఫికేషన్లో థర్మల్ విద్యుత్ కేంద్రాలు అమలు చేయాల్సిన కాలుష్య నియంత్రణ చర్యలను నిర్ధారించడం జరిగింది. కాలుష్య నియంత్రణ సాంకేతిక పరిజ్ఞానంలో సాధించిన పురోగతితో బొగ్గును కాల్చే ప్రక్రియలో ఉత్పత్తి అయ్యే బూడిదను సేకరించడానికి, కడగని బొగ్గును మరింత సమర్థవంతంగా మరియు వాణిజ్య అవసరాల కోసం విద్యుత్ ఉత్పత్తి కేంద్రాలు ఉపయోగించవచ్చు.
ఈ సమాచారాన్ని కేంద్ర విద్యుత్ మరియు కొత్త మరియు పునరుత్పాదక ఇంధన శాఖ మంత్రి శ్రీ ఆర్. కె. సింగ్ ఈరోజు రాజ్యసభలో లిఖితపూర్వక సమాధానం ఇచ్చారు.
మంత్రిమండలి
ఉగ్రవాద నిరోధం అంశం పై ఒక సంయుక్త కార్యాచరణ బృందాన్ని ఏర్పాటు చేసేందుకు భారతదేశాని కి మరియు మొరాకో కు మధ్య ఎంఒయు కు ఆమోదం తెలిపిన మంత్రివర్గం
ఉగ్రవాద నిరోధానికై ఒక సంయుక్త కార్యాచరణ బృందాన్ని  ఏర్పాటు చేయడం కోసం భారతదేశాని కి మరియు మొరాకో కు మధ్య ఒక అవగాహనపూర్వక ఒప్పంద ప్రతాని కి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
భారతదేశం, మొరాకో లు ఉగ్రవాద నిరోధానికిగాను జెడబ్ల్యుజి ని ఏర్పాటు చేయడం ఉగ్రవాద దాడుల కు సంబంధించిన కేసుల లో సహాయకారి కాగలదు. ఈ రకం గా ఈ ఎంఒయు ఉగ్రవాద కార్యకలాపాల సమాచారాన్ని పరస్పరం పొందేందుకు/ఆ సమాచారాన్ని ఒక పక్షాని కి మరొక పక్షం అందించేందుకు ఒక ప్రాతిపదిక గా ఉండబోతోంది.
(
ప్రధాన మంత్రి కార్యాలయం
ఆస్ట్రేలియా లో ముఖ్య వ్యక్తుల తో సమావేశమైన ప్రధాన మంత్రి
ఆస్ట్రేలియా కు చెందిన అనేక మంతి ప్రముఖుల ను ప్రధాన మంత్రి శ్రీ నరేంద్ర మోదీ ఈ రోజు న సిడ్ నీ లో ఏర్పాటైన వేరు వేరు సమావేశాల లో కలుసుకొన్నారు. ఆ ప్రముఖ వ్యక్తుల లో –
· భౌతిక శాస్త్రం లో నోబెల్ బహుమతి గ్రహీత, కాన్ బరా లోని ఆస్ట్రేలియన్ జాతీయ విశ్వవిద్యాలయం కులపతి మరియు అధ్యక్షుడు ప్రొఫెసర్ శ్రీ బ్రయన్ పి. శ్మిట్
· వ్యాపార రంగ నిపుణుడు మరియు మానవీయ అంశాల కు సంబంధించిన కుశలుడైన సార్వజనిక వక్త శ్రీ మార్క్ బల్లా
· ఆదివాసి కళాకారిణి డేనియల్ మెట్ సులివన్ గారు
· ఇంటర్ నేశనల్ శెఫ్, రెస్టరా యజమానురాలు, టెలివిజన్ కార్యక్రమం సంచాలకురాలు, వక్త మరియు నవపారిశ్రమిక వేత్త సారా టోడ్ గారు
· సిడ్ నీ లోని న్యూ సౌథ్ వేల్స్ విశ్వవిద్యాలయం ఆర్టిఫిశల్ ఇంటెలిజెన్స్ ఇన్స్ టిట్యూట్ లో ముఖ్య శాస్త్రవేత్త అయిన ప్రొఫెసర్ శ్రీ టోబీ వాల్శ్
· అసోశియట్ ప్రొఫెసరు, సమాజ శాస్త్రవేత్త, పరిశోధకుడు మరియు రచయిత అయినటువంటి శ్రీ సాల్వటోర్ బాబోన్స్
· ఆస్ట్రేలియా లో ప్రముఖ గాయకుడు శ్రీ గాయ్ థియొడొర్ సెబస్టియన్ లు ఉన్నారు.
వారి కార్యసాధనల కు గాను వారి కి ప్రధాన మంత్రి అభినందనల ను వ్యక్తం చేశారు. భారతదేశం- ఆస్ట్రేలియా సంబంధాల ను పటిష్టపరచడం కోసం తోడ్పాటు ను అందించండంటూ వారి ని ఆయన ఉత్సాహ పరచారు.
సమాచార, ప్రసార మంత్రిత్వ శాఖ
ఓ.టి.టి. వేదిక కోసం కార్యక్రమాల శ్రేణిని ప్రకటించిన - 51వ ఐ.ఎఫ్.ఎఫ్.ఐ.
మాస్టర్ క్లాసులు; ముఖా-ముఖీ కార్యక్రమాలు; ప్రత్యక్ష ప్రసారాలు; ఓ.టి.టి. వేదికపై ప్రదర్శనలు; ప్రశ్నోత్తర కార్యక్రమాలు మరియు చలన చిత్ర ప్రశంసల సమావేశాలు
2021 జనవరి, 16వ తేదీ నుండి 2021 జనవరి, 24వ తేదీ వరకు గోవాలో జరిగే ఆసియాలో అతి పురాతనమైన మరియు భారతదేశపు అతిపెద్ద పండుగా పేరుగాంచిన భారత అంతర్జాతీయ చలనచిత్రోత్సవం  యొక్క 51వ ఎడిషన్, ఈ ఉత్సవాల సందర్భంగా ఓ.టి.టి. లో ప్రదర్శించే కార్యక్రమాల శ్రేణిని ప్రకటించింది.
కొనసాగుతున్న పాండమిక్ ను పరిగణనలోకి తీసుకుని, భారత అంతర్జాతీయ చలనచిత్రోత్సవం, తన మొట్టమొదటి ‘హైబ్రిడ్’ చలనచిత్రోత్సవాన్ని నిర్వహిస్తోంది. ఈ సంవత్సరం ఐ.ఎఫ్.ఎఫ్.ఐ. తన ప్రేక్షకుల కోసం ఓ.టి.టి. ప్లాట్ ఫారమ్ లో కొన్ని కార్యక్రమాలను నిర్వహించనుంది.
కీలక ముఖ్యాంశాలు:
· రిట్రోస్పెక్టివ్ చలన చిత్రాలు :
ఎ. పెడ్రో అల్మోడోవర్
లైవ్ ఫ్లెష్ | బ్యాడ్ ఎడ్యుకేషన్ | వోల్వర్
బి. రూబెన్ ఓస్ట్ లండ్
ది స్క్వేర్ | ఫోర్స్ మజేయర్
· మాస్టర్ క్లాసులు :
శ్రీ శేఖర్ కపూర్; శ్రీ ప్రియదర్శన్; శ్రీ పెర్రీ లాంగ్; శ్రీ సుభాష్ ఘాయ్; శ్రీ తన్వీర్ మొకమ్మేల్
· ముఖా-ముఖీ కార్యక్రమాలు :
శ్రీ రికీ కేజ్; శ్రీ రాహుల్ రావైల్; శ్రీ మాధుర్ భండార్కర్; శ్రీ పాబ్లో సీజర్; శ్రీ అబూ బకర్ షాకీ; శ్రీ ప్రసూన్ జోషి; శ్రీ జాన్ మాథ్యూ మాథన్; శ్రీమతి అంజలి మీనన్; శ్రీ ఆదిత్య ధార్; శ్రీ ప్రసన్న వితాంగే; శ్రీ హరిహరన్; శ్రీ విక్రమ్ ఘోష్; శ్రీమతి అనుపమ చోప్రా, శ్రీ సునీల్ దోషి; శ్రీ డొమినిక్ సంగ్మా; శ్రీ సునీత్ టాండన్.
· ఓ.టి.టి. వేదికపై కొన్ని ప్రపంచ పనోరమా చలన చిత్రాలు
· ప్రారంభ మరియు ముగింపు ఉత్సవాల ప్రత్యక్ష ప్రసారాలు :
· ప్రశ్నోత్తరాల కార్యక్రమాలు :
· చలన చిత్రాల ప్రశంసల కార్యక్రమాలు :
ప్రొఫెసర్ మజార్ కమ్రాన్; ప్రొఫెసర్ మధు అప్సర; ప్రొఫెసర్ పంకజ్ సక్సేనా లతో - ఎఫ్.టి.ఐ.ఐ.
· మిడ్ ఫెస్ట్ ఫిల్మ్ - వరల్డ్ ప్రీమియర్
మెహరున్నీసా
ఐ.ఎఫ్.ఎఫ్.ఐ. వెబ్ సైట్ : https://iffigoa.org/
ఐ.ఎఫ్.ఎఫ్.ఐ. సామాజిక మాధ్యమ వేదికలు :
● ఇన్-స్టాగ్రామ్ - https://instagram.com/iffigoa?igshid=1t51o4714uzle
● ట్విట్టర్ - https://twitter.com/iffigoa?s=21
https://twitter.com/PIB_panaji
● ఫేస్ బుక్ - https://www.facebook.com/IFFIGoa/
ఐ.ఎఫ్.ఎఫ్.ఐ. గురించి :
1952 లో ప్రారంభమైన భారత అంతర్జాతీయ చలన చిత్రోత్సవం  ఆసియాలో అత్యంత ముఖ్యమైన చలన చిత్రోత్సవాలలో ఒకటి. ప్రతీ ఏటా జరిగే ఈ ఉత్సవం, ప్రస్తుతం గోవా రాష్ట్రంలో జరుగుతోంది. ప్రపంచంలోని సినిమాలలోని చలనచిత్ర కళ యొక్క నైపుణ్యాన్ని ప్రదర్శించడానికి ఒక ఉమ్మడి వేదికను అందించడాన్ని, ఈ ఉత్సవం లక్ష్యంగా పెట్టుకుంది. వివిధ దేశాల చలన చిత్ర సంస్కృతులను వారి సామాజిక, సాంస్కృతిక పద్ధతుల నేపథ్యంలో అర్థం చేసుకోవడానికీ, అభినందించడానికీ, ప్రపంచ ప్రజల మధ్య స్నేహం, సహకారాన్ని ప్రోత్సహించడానికీ, ఈ ఉత్సవం దోహదం చేస్తుంది. ఈ ఉత్సవాన్ని కేంద్ర సమాచార, ప్రసార మంత్రిత్వ శాఖ ఆధ్వర్యంలోని చలన చిత్రోత్సవాల డైరెక్టరేట్ మరియు గోవా రాష్ట్ర ప్రభుత్వం సంయుక్తంగా నిర్వహిస్తున్నాయి.
రసాయనాలు, ఎరువుల మంత్రిత్వ శాఖ
రాష్ట్రాలు/యూటీలు,కేంద్ర సంస్థలకు అదనంగా 80,000 యాంఫోటెరిసిన్-బి వయల్స్ కేటాయింపు : శ్రీ. డి.వి. సదానంద గౌడ
మే 26న రాష్ట్రాలు/ యూటీలకు 29,250 యాంఫోటెరిసిన్-బి వయల్స్ను కేటాయించిన కేంద్రం
ముకార్మైకోసిస్ వ్యాధి చికిత్స కోసం వినియోగిస్తున్న యాంఫోటెరిసిన్-బి వయల్స్ను ఈ రోజు రాష్ట్రాలు/ కేంద్రపాలిత ప్రాంతాలు, కేంద్ర సంస్థలకు అదనంగా కేటాయించినట్టు కేంద్ర రసాయనాలు, ఎరువులశాఖ మంత్రి శ్రీ డి,వి. సదానంద గౌడ వెల్లడించారు. ఈరోజు రాష్ట్రాలు/ కేంద్రపాలిత ప్రాంతాలకు అదనంగా 80,000 యాంఫోటెరిసిన్-బి వయల్స్ను కేటాయించామని ఆయన తెలిపారు.
ముకార్మైకోసిస్ వ్యాధి చికిత్స కోసం వినియోగిస్తున్న 29,250 యాంఫోటెరిసిన్-బి వయల్స్ను రాష్ట్రాలు/ కేంద్రపాలిత ప్రాంతాలకు మే 26వ తేదీన కేంద్రం పంపింది
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఉన్నత విద్యా సంస్థలకు ఆర్థిక వెసులుబాటు ముఖ్యం- శ్రీనితిన్ గడ్కరి
దేశంలో ఆటోమెబైల్ తయారీ రంగానికి మరింత ఊపునివ్వనున్న వాహనాల స్క్రాపేజ్ విధానం- శ్రీగడ్కరి
ఉన్నత విద్యాసంస్థలకు ఆర్థిక వెసులు బాటు అత్యంత కీలకమైనదని కేంద్ర రవాణా, జాతీయ రహదారుల శాఖ మంత్రి శ్రీ నితిన్ గడ్కరి అన్నారు.ఈ సంస్థలు నాణ్యతలో ఏమాత్రం రాజీపడకుండా తమ నిర్వహణా ఖర్చులను తగ్గించుకోవలసిన అవసరం ఉందని ఆయన అన్నారు.
(ఉన్నత విద్యారంగ భవిష్యత్పై, ఎంఐటి ఎడిటి విశ్వవిద్యాలయ ప్రతినిధులతో నిర్వహించిన సమావేశంలో ఆయన వీడియో కాన్ఫరెన్స్ద్వారా ప్రసంగించారు.
విశ్వవిద్యాలయాల స్థాయి పెంపు అవసరమని, విలువలతో కూడిన విద్య సమాజానికి బలం చేకూరుస్తుందని ఆయన అన్నారు. మన దేశ యువత ,వారి బలాలు , బలహీనతలను అవగాహన చేసుకోవాలని, వారు ఎదుర్కొంటున్న సమస్యలను అవకాశాలుగా మలచుకోవాలని అన్నారు. ప్రస్తుత దశలో యువత సామర్ధ్యాలపెంపు దేశానికి కీలకమైనదని ఆయన చెప్పారు.
ప్రస్తుతం సవాలుగా నిలిచిన దశను అధిగమించడానికి , పరిశ్రమ వర్గాలు సానుకూల దృక్ఫథం, ఆత్మ విశ్వాసం కలిగి ఉండాలని ఆయన పిలుపునిచ్చారు. వివిధ భాగస్వామ్య పక్షాల మధ్య సమర్ధమైన సమన్వయం, టీమ్ స్పిరిట్ , సమీకృత విధానం అవసరాన్ని ఆయన నొక్కి చెప్పారు.
పరిశ్రమ వర్గాలు నూతన ఆవిష్కరణలు, ఎంటర్ప్రెన్యుయర్షిప్, శాస్త్ర సాంకేతిక విజ్ఞానం, పరిశోధన నైపుణ్యాలు, జ్ఞానాన్ని సంపదగా మార్చడం వంటి విషయాలపై మరింత దృష్టి పెట్టాలన్నారు.
చైనా నుంచి జపాన్ పెట్టుబడులను తరలించి ఇతర దేశాలలో పెట్టేందుకు జపాన్ ప్రభుత్వం తమ దేశ పరిశ్రమలకు ప్రత్యేక ప్యాకేజ్ని ఇవ్వనున్నట్టు ప్రకటించిన విషయాన్ని మంత్రి ఈ సందర్భంగా గుర్తు చేశారు. ఇది ఇండియాకు ఒక అవకాశమని దీనిని ఉపయోగించుకోవాలని అన్నారు.
పరిశ్రమల వికేంద్రీకరణ ను పరిశీలించాల్సిన అవసరం ఉందని అంటూ ఆయన, దేశంలోని గ్రామీణ ప్రాంతాలు, గిరిజన, వెనుకబడిన ప్రాంతాలపై దృష్టిపెట్టాలని చెప్పారు. ఆగ్రో ఎం.ఎస్.ఎం.ఇ రంగంలో అవకాశాలను అందిపుచ్చుకోవలసిన అవసరం ఉందని ఆయన తెలిపారు.
కేంద్ర ప్రభుత్వం వెహికల్ స్క్రాపేజ్ పాలసీని ప్రవేశపెట్టే అంశాన్ని పరిశీలిస్తోందని,పోర్టుల సమీపంలో రీసైక్లింగ్ క్లస్టర్లు ప్రారంభించవచ్చని చెప్పారు. ఇది దేశంలో ఆటోమొబైల్ తయారీ పరిశ్రమ పుంజుకునేలా చేస్తుందని అన్నారు.
ఈ సమావేశంలో పాల్గొన్న పలువురు , ఎంటర్ప్రెన్యుయర్కు ఉండాల్సిన లక్షణాలపైన, నిర్ణయాలు తీసుకోవడంలో మార్గనిర్దేశం గురించి అడిగిన ప్రశ్నలకు మంత్రి సమాధానమిచ్చారు.
మానవ వనరుల అభివృద్ధి మంత్రిత్వ శాఖ
భారతదేశ ఆన్ లైన్ విద్యా మార్గాన్ని మెరుగు పరిచేందుకు నూతన ఆలోచనలను స్వాగతిస్తూ వారం రోజుల పాటు భారత్ పఢే ఆన్ లైన్ ప్రచారాన్ని ప్రారంభించిన కేంద్ర మానవ వనరుల అభివృద్ధి శాఖ మంత్రి శ్రీ రమేష్ ఫోఖ్రియాల్ నిశాంక్
16 ఏప్రిల్ 2020 వరకు ఆలోచనలను ట్విట్టర్లో #BharatPadheOnline ని ఉపయోగించి మరియు @HRDMinistry & rDrRPNishank మరియు bharatpadheonline.mhrd@gmail.com లో పంచుకోవడం ద్వారా తెలియజేయవచ్చు.
అందుబాటులో ఉన్న డిజిటల్ ఎడ్యుకేషన్ ప్లాట్ ఫాంలను ప్రోత్సహించేటప్పుడు ఆన్ లైన్ విద్య అడ్డంకులను అధిగమించేందుకు భారతదేశంలోని ఉత్తమ ఆలోచనలను నేరుగా ఆహ్వానించడమే హెచ్.ఆర్.డి. మంత్రిత్వ శాఖ లక్ష్యం – శ్రీ రమేష్ ఫోఖ్రియాల్ నిశాంక్
కేంద్ర మానవ వనరుల అభివృద్ధి శాఖ మంత్రి శ్రీ రమేష్ ఫోఖ్రియాల్ నిశాంక్ భారత దేశ ఆన్ లైన్ ఎడ్యుకేషన్ ఎకో సిస్టమ్ ను మెరుగు పరచేందుకు వినూత్న ఆలోచనల క్రౌడ్ సోర్సింగ్ కోసం వారం రోజుల ఆన్ లైన్ ప్రచారాన్ని ప్రారంభించారు. భారత్ పఢే ఆన్ లైన్ పేరుతో ప్రారంభమైన ఈ కార్యక్రమం ప్రారంభోత్సవం సందర్భంగా కేంద్ర మంత్రి మాట్లాడుతూ, ఆన్ లైన్ విద్యా విధానంలో ఉన్న అడ్డంకులను అధిగమించేందుకు అందుబాటులో ఉన్న డిజిటల్ ఎడ్యుకేషన్ ప్లాట్ ఫామ్ లను ప్రోత్సహించడంతో భాగంగా, దేశ ప్రజల నుంచి వినూత్నమైన ఉత్తమ ఆలోచనలను నేరుగా ఆహ్వానించడమే హెచ్.ఆర్.డి. మంత్రిత్వ శాఖ చేపట్టిన ఈ ప్రచారంలోని ప్రదాన ఉద్దేశం అని తెలిపారు. bharatpadheonline.mhrd[at]gmail[dot]com మరియు ట్విట్టర్లో # ఏప్రిల్ 16, 2020 వరకు # భారత్ పఢే ఆన్ లైన్ ను ఉపయోగించడం ద్వారా వ్యక్తిగతంగా సలహాలు ఆహ్వానించనున్నట్లు మంత్రి తెలిపారు.
मेरा आप सभी से निवेदन है कि आप सब मंत्रालय को ऑनलाइन शिक्षा पद्धति को और अधिक प्रभावशाली और रचनात्मक बनाने हेतु अपने सुझाव दें। आप सभी अपने सुझाव #BharatPadheonline का उपयोग करते हुए मेरे @DRPNishank व मंत्रालय के @HRDMinistry टि्वटर अकाउंट में भेज सकतें हैं। #IndiaFightsCorona pic.twitter.com/kdmoZj4mm5
— Dr Ramesh Pokhriyal Nishank  April 10, 2020
ఆన్ లైన్ విద్యా వ్యవస్థను మరింత సమర్థవంతంగా మరియు సృజనాత్మకంగా మార్చేందుకు మీ సలహాలను మంత్రిత్వ శాఖకు ఇవ్వాలను నేను మీ అందరినీ అభ్యర్థిస్తున్నాను. మీరందరూ
#BharatPadheonline ఉపయోగించి మంత్రిత్వ శాఖ యొక్క నా @DrRPNishank మరియు @HRDMinistry ట్విట్టర్ ఖాతాకు మీ సూచనలను పంపవచ్చు. #IndiaFightsCorona pic.twitter.com/kdmoZj4mm5
- డాక్టర్ రమేష్ పోఖ్రియాల్ నిశాంక్  ఏప్రిల్ 10, 2020
విద్యార్థులు, ఉపాధ్యాయులే తమ ప్రధాన లక్ష్యమని తెలిపిన శ్రీ ఫోఖ్రియాల్, ప్రస్తుతం ఉన్న ఆన్ లైన్ పద్ధతుల్ని మెరుగు పరిచేందుకు వారు ఈ ప్రచారంలో మనస్ఫూర్తిగా పాల్గొంటారని ఆశాభావం వ్యక్తం చేశారు. ప్రస్తుతం ఉన్నత విద్యను అభ్యసిస్తున్న విద్యార్థులు ఇందులో నిమగ్నమై ఉన్నారని, వారు కూడా తమ ఆలోచనలు పంచుకోవచ్చని, వాటిని ఆకర్షణీయంగా ఎలా మార్చవచ్చనే విషయాన్ని తెలియజేయమని ఆయన కోరారు.
విద్యావేత్తలు నిపుణులు సైతం తమ అనుభవంతో సహకరించవచ్చని, సంప్రదాయ విద్య విధానాన్ని ఆన్ లైన్ విద్యగా మార్చడంలో ఎలాంటి జాగ్రత్తలు తీసుకోవాలో, ప్రస్తుత సవాళ్ళను ఎలా అధిగమించాలో తెలియజేయాలని కోరారు. భారతీయ ఆన్ లైన్ విద్యను మెరుగు పరిచే ఈ కార్యక్రమంలో భారతీయులంతా పాల్గొనాలని శ్రీ నిశాంక్ పిలుపునిచ్చారు.
(
|
ఆర్థిక మంత్రిత్వ శాఖ
|
రిజర్వు బ్యాంకు ద్వారా ₹2000 నోట్ల ఉపసంహరణ
దేశంలో 2016 నవంబరు 10న భారత రిజర్వు బ్యాంకు ₹2,000 నోట్లను ప్రవేశపెట్టింది. అప్పట్లో ₹1,000, ₹500 నోట్లను చలామణి నుంచి ఉపసంహరించిన నేపథ్యంలో కరెన్సీ నోట్ల డిమాండ్కు అనుగుణంగా రిజర్వు బ్యాంకు చట్టం-1934లోని సెక్షన్ 24 కింద ₹2,000 నోట్లను జారీచేసింది. కేంద్ర ఆర్థికశాఖ సహాయ మంత్రి శ్రీ పంకజ్ చౌదరి ఇవాళ రాజ్యసభలో ఒక ప్రశ్నకు లిఖితపూర్వకంగా ఇచ్చిన సమాధానంలో ఈ సమాచారం వెల్లడించారు.
ఈ మేరకు మంత్రి 19.05.2023 నాటి రిజర్వు బ్యాంకు పత్రికా ప్రకటనను  ఉటంకించారు. తదనుగుణంగా కొత్త నోట్లలో 89 శాతాన్ని 2017 మార్చి నెలకు ముందు వరకూ 4-5 ఏళ్లపాటు చలామణీలో ఉండేవిధంగా జారీచేసినట్లు ఆర్బిఐ తెలిపిందని పేర్కొన్నారు. ఈ నేపథ్యంలో దేశవ్యాప్తంగా నిర్వహించిన ఆర్బిఐ తాజా అధ్యయనంలో ₹2000 నోట్ల వాడకానికి ప్రజలు ప్రాధాన్యం ఇవ్వడంలేదని తేలిందన్నారు. అదే సమయంలో ప్రజల అవసరాలకు ప్రస్తుతం చలామణీలోగల ఇతరత్రా నోట్ల నిల్వలు సరిపోతాయని మంత్రి వివరించారు. పైన పేర్కొన్న అంశాల దృష్ట్యా, ఆర్బిఐ “పరిశుభ్ర నోట్ల విధానం” ప్రకారం ₹2000 నోట్లను చలామణీ నుంచి ఉపసంహరించాలని ఆర్బిఐ నిర్ణయించినట్లు తెలిపారు. కాగా, ఆర్బిఐ ప్రకటన మేరకు- 2016 నుంచి 2023 వరకూ ప్రతి సంవత్సరం మార్చి చివరి నాటికి చలామణీలోగల ₹2000 నోట్ల  కింది విధంగా ఉంది:
|
|
2016 నుంచి చలామణీలోగల ₹2000 నోట్లు
|
|
సంవత్సరం
|
|
పరిమాణం 
|
|
విలువ 
|
|
2016
|
|
-
|
|
-
|
|
2017
|
|
329
|
|
6,57,063
|
|
2018
|
|
336
|
|
6,72,642
|
|
2019
|
|
329
|
|
6,58,199
|
|
2020
|
|
274
|
|
5,47,952
|
|
2021
|
|
245
|
|
4,90,195
|
|
2022
|
|
214
|
|
4,28,394
|
|
2023
|
|
181
|
|
3,62,220
రిజర్వు బ్యాంకు ప్రకటన మేరకు చలామణీలోని ₹2000 నోట్ల పరిమాణం, విలువ… ఉపసంహరణ తర్వాత ‘ఆర్బిఐ’కి చేరిన నోట్లపై మంత్రి తెలిపిన వివరాలిలా ఉన్నాయి:
|
|
₹2,000
|
|
పరిమాణం 
|
|
విలువ 
|
|
2023 మే 19 నాటికి చలామణీ
|
|
177.93
|
|
3.56
|
|
2023 జూన్ 30 నాటికి చలామణీ
|
|
41.80
|
|
0.84
|
|
2023 మే 19నుంచి జూన్ 30దాకా
చలామణీనుంచి తిరిగొచ్చిన నోట్లు
|
|
136.13
|
|
2.72
ఆర్బిఐ.. వాణిజ్య బ్యాంకుల నివేదన మేరకు ‘మొత్తం డిపాజిట్ల బకాయి’.. ‘స్థూల రుణాలు-అడ్వాన్సు బకాయిల’ సమాచారం కింది విధంగా ఉందని మంత్రి పేర్కొన్నారు:
|
|
తేదీ
నాటికి
|
|
మొత్తం డిపాజిట్ల బకాయిలు
|
|
మొత్తం స్థూల రుణాలు-అడ్వాన్సు బకాయిలు
|
|
విలువ

|
|
వృద్ధి ఏటా

|
|
విలువ

|
|
వృద్ధి ఏటా

|
|
2022 మార్చి 31 నాటికి
|
|
1,71,72,755
|
|
10.17
|
|
1,27,50,006
|
|
11.85
|
|
2022 జూన్ 30 నాటికి
|
|
1,71,77,836
|
|
10.05
|
|
1,30,94,857
|
|
15.53
|
|
2022 సెప్టెంబరు 30 నాటికి
|
|
1,77,42,610
|
|
10.84
|
|
1,36,92,970
|
|
18.63
|
|
2022 డిసెంబరు 31 నాటికి
|
|
1,81,43,432
|
|
11.27
|
|
1,41,30,450
|
|
16.77
|
|
2023 మార్చి 31 నాటికి
|
|
1,90,56,113
|
|
10.97
|
|
1,47,57,129
|
|
15.74
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఇండియాను తయారీ రంగ హబ్గా మార్చడానికి నైపుణ్యంగల సిబ్బంది అవసరం: కేంద్ర మంత్రి నితిన్ గడ్కరి
భివాడి వద్ద టెక్నాలజీ సెంటర్ని ప్రారంభించిన శ్రీ నితిన్ గడ్కరి, త్వరలో 15 కొత్త టిసి ల ఏర్పాటు
కేంద్ర సూక్ష్మ, చిన్న , మధ్యతరహా సంస్థలు, , రోడ్డు రవాణా, జాతీయ రహదారుల మంత్రి శ్రీ నితిన్గడ్కరి , రాజస్థాన్లోని అల్వార్ జిల్లాలోని భివాడి వద్ద ఏర్పాటుచేసిన టెక్నాలజీ సెంటర్ను వీడియో కాన్ఫరెన్సు ద్వారా ప్రారంభించారు. తయారీ రంగం దేశ జిడిపిలో 22 నుంచి 24 శాతం సమకూరుస్తున్నదని, ప్రధానమంత్రి ఆత్మనిర్భర్ భారత్ పిలుపుమేరకు 15 నూతన టెక్నాలజీ సెంటర్లు ఏర్పాటు చేస్తున్నామని, ప్రస్తుతం ఉన్న 18 టిసిలను నైపుణ్యంగల సిబ్బందిని తయారు చేసేందుకు ఉన్నతీకరిస్తున్నామని చెప్పారు. మన దేశం తయారీ రంగ హబ్గా మారాలంటే నైపుణ్యంగల పనివారు అవసరమని ఆయన అన్నారు.
ఈ రంగంలో టిసిలు ఒక చోదక శక్తిగా పనిచేస్తాయని, టిసిలకు రుణాలు అందించే ఆలోచనలో ఉన్నామని అన్నారు. దీనివల్ల వారు , స్థానిక పరిశ్రమ అవసరాలను తీర్చేందుకు నూతన సాంకేతిక పరిజ్ఞానాన్నిసమకూర్చుకోవచ్చని, కొత్త యంత్రాలు కొనుగోలు చేయవచ్చని ఆయన అన్నారు. ఈ టిసిల విస్తరణ కేంద్రాలపై కూడా కృషి చేస్తున్నట్టు ఆయన తెలిపారు. విస్తరణ కేంద్రాలకు అవసరమైన భూమి, ఇతర లాజిస్టిక్లకు మద్దతు కల్పించాల్సిందిగా ఆయన రాష్ట్రప్రభుత్వాలకు విజ్ఞప్తి చేశారు. ఈ విస్తరణ కేంద్రాలు కొత్త పరిశ్రమల అవసరాలు, ప్రస్తుత పరిశ్రమల అవసరాలను తీర్చగలవని ఆయన అన్నారు. ప్రస్తుత పాలిటెక్నిక్లు, ఐటిఐలు, ఇంజనీరింగ్ కాలేజీలకు సంబంధించిన మౌలికసదుపాయాలను యువతకు నైపుణ్యాలు కల్పించేందుకు వినియోగించాలని, ఇందుకు పరిశ్రమ మద్దతు తీసుకోవాలని ఆయన కోరారు.
ఎం.ఎస్.ఎం.ఇ , పశుగణాభివృద్ధి,పాడి పరిశ్రమ, మత్స్యశాఖ సహాయ మంత్రి శ్రీ ప్రతాప్ చంద్ర సారంగి మాట్లాడుతూ, టెక్నాలజీ కేంద్రం ఏర్పాటైనందుకు, భివాండి ప్రజలను, రాజస్థాన్ ప్రజలను అభినందించారు. ఇది ఈ ప్రాంత అభివృద్ధికి ఒక మైలు రాయిగా రుజువు చేసుకోగలదన్న ఆకాంక్షను ఆయన వ్యక్తం చేశారు. కోవిడ్ -19 కారణంగా దేశం ఆర్ధిక సంక్షోభ పరిస్థితులను ఎదుర్కొంటున్నదని, అలాంటి సమయంలో ఈ కేంద్రాలు ఎంతో ప్రాధాన్యతను సంతరించుకుంటాయని అన్నారు . ఇవి ఉత్పత్తి పెంచడానికి, నిరుద్యోగాన్ని తగ్గించడానికి, స్వావలంబిత దేశ కలలు నెరవేర్చడానికి ఉపకరిస్తాయని అన్నారు. దేశ యువత నైపుణ్యాలు మెరుగుపరచుకోవలసిందిగాను, ఆ రకంగా పరిశ్రమలకు ఉపయోగపడే రీతిలో తమను తాము సిద్దం చేసుకోవలసిందిగా ఆయన కోరారు. అలాగే ప్రధానమంత్రి పిలుపు ఇచ్చిన ఆత్మనిర్భర్ భారత్ కు అనుగుణంగా స్పందించాల్సిందిగా ఆయన పిలుపునిచ్చారు.
ఎం.ఎస్.ఎం. ఇ కార్యదర్శి ఎ.కె.శర్మ మాట్లాడుతూ, రానున్న టెక్నాలజీ కేంద్రాలు జనరల్ ఇంజనీరింగ్, ఆటోమోటివ్, పరిమళద్రవ్యాలు, రుచి,, ఇఎస్డిఎం రంగాల చెందిన పరిశ్రమలకు సహాయపడనున్నాయి. వీటికి అత్యధునాతన తయారీ రంగ సాంకేతిక పరిజ్ఞానం, అంటే సిఎన్సి యంత్రాలు, 3 డి తయారీ, అడిటివ్ తయారీ, లేజర్, అల్ట్రాసోనిక్ యంత్రాలు ,రోబోటిక్లు, ప్రాసెస్ ఆటోమేషన్, ఖచ్చితమైన కొలతలు తీయగల పరికరాలు, మెట్రాలజీ పరికరాలు, అధునాతన ఎలక్ట్రానిక్ తయారీ సదుపాయాలు, కాలిబ్రేషన్, ఎలక్ట్రానిక్ డిజైనింగ్ కు సంబంధించి అధునాత ఎలక్ట్రానిక్స్ తయారీ సదుపాయాలు కల్పించనున్నట్టు చెప్పారు. ఎం.ఎస్.ఎం. ఇ మంత్రిత్వశాఖ డవలప్ మెంట్ కమిషనర్ ద్వారా టెక్నాలజీ సెంటర్ సిస్టమ్ కార్యక్రమాన్ని అమలు చేస్తున్నది. దీని కింద 15 టెక్నాలజీ సెంటర్లు ఏర్పాటు చేయడంతోపాటు ప్రస్తుతం ఉన్న 18 టెక్నాలజీ సెంటర్ల స్థాయి పెంచనున్నారు.
రాజస్థాన్ ప్రభుత్వ పరిశ్రమలు, స్టేట్ ఎంటర్ ప్రైజెస్ శాఖ మంత్రి శ్రీ ప్రసాదిలాల్ మీనా, పార్లమెంటు సభ్యుడు శ్రీ మహంత్ బాలక్నాథ్, శాసనసభ సభ్యుడు శ్రీ సందీప్ యాదవ్ లు ఈ కార్యక్రమంలో పాల్గొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఆజాదీ కా అమృత మహోత్సవ్ స్మారకార్ధం తొలిసారి స్ఫూర్తి క్లస్టర్ల నుంచి సంప్రదాయ ఉత్పత్తుల జాతీయ స్థాయి ప్రదర్శన
ఎంఎస్ఎంఇ మంత్రిత్వ శాఖ కింద పనిచేస్తున్న చట్టబద్ధ సంస్థ ఖాదీ అండ్ విలేజ్ ఇండస్ట్రీస్ కమిషన్  1 అక్టోబర్ నుంచి 15 అక్టోబర్ 2022 వరకు న్యూఢిల్లీలోని దిల్లీ హాట్లో స్ఫూర్తి మేళాను  నిర్వహిస్తోంది. స్ఫూర్తి సమూహం నుంచి ఉత్పత్తి అయిన సంప్రదాయ ఉత్పత్తలతో జాతీయ స్థాయి ప్రదర్శనను తొలిసారి నిర్వహించడమే కాక ఆజాదీ కా అమృత మహోత్సవ్ స్మారకంగా వేడుకలు నిర్వహిస్తున్నారు.
స్ఫూర్తి కింద సంప్రదాయ చేతివృత్తి పనివారి ఆదాయాన్ని పెంచేందుకు విలువ జోడించిన సంప్రదాయ ఉత్పత్తులను ఉత్పత్తి చేసేందుకు బృందాలుగా, సమూహాలుగా  ఏర్పాటు చేశారు. చేనేత, హస్తకళలు, ఖాదీ, నార, వ్యవసాయ ఉత్పత్తుల వంటి సంప్రదాయ రంగాలను ఈ క్లస్టర్లు ఆవరించి ఉంటాయి. భారత ప్రభుత్వం మౌలిక సదుపాయాల అభివృద్ధి, సామర్ధ్య నిర్మాణం, మార్కెటింగ్, నమూనా ప్రోత్సాహం తదితర అంశాలలో తోడ్పాటును అందిస్తుంది. నేటివరకూ, స్ఫూర్తి కింద దేశవ్యాప్తంగా 3 లక్షల మంది చేతివృత్తి పనివారికి ప్రత్యక్షంగా లబ్ధిని చేకూరుస్తూ 498 క్లస్టర్లకు తోడ్పాటును అందించారు.
స్పూర్తి మేళా సందర్భంగా, 28 రాష్ట్రాలవ్యాప్తంగా 50 స్ఫూర్తి క్లస్టర్లకు చెందిన 100మంది చేతివృత్తి పనివారు చేనేత, హస్తకళలు, ఖాదీ, నార ఉత్పత్తులు, వ్యవసాయ ప్రాసెసింగ్ ఉత్పత్తులను ప్రదర్శించనున్నారు. ఇందులో జమ్ము కాశ్మీర్కు చెందిన సోజ్ని ఎంబ్రాయిడరీ క్లస్టర్, మేఘాలయకు చెందిన కేన్ అండ్ బాంబూ  క్లస్టరు, కర్ణాటకకు చెందిన చెన్నపట్న బొమ్మల క్లస్టర్, రాజస్థాన్కు చెందిన నాచురల్ డై క్లస్టర్, బీహార్ నుంచి మధుబని పెయింటింగ్ క్లస్టర్, మహారాష్ట్ర నుంచి కొల్హాపురి సంప్రదాయ ఆభరణాల క్లస్టర్, కేరళ నుంచి కాయిర్  క్లస్టర్, ఉత్తర్ప్రదేశ్కు చెందిన కార్పెట్ అండ్ దుర్రీ క్లస్టర్, ఒడిషాకు చెందిన చిరుధాన్యాల క్లస్టర్, అరుణాచల్ ప్రదేశ్కు చెందిన ఎరి సిల్క్ ఖాదీ క్లస్టర్ సహా అనేక ఇతర క్లస్టర్లు పాలుపంచుకుంటున్నాయి.
పండుగల సమయంలో దేశం నలుమూలల్లో తయారు అయ్యే సంప్రదాయ ఉత్పత్తులను పౌరులకు తెలిసేలా ప్రచారం చేయడం స్ఫూర్తి మేలా లక్ష్యం. అంతేకాకుండా, ఈ క్లస్టర్ ఉత్పత్తులను మార్కెటింగ్ చేసి, అమ్ముకునేందుకు చేతివృత్తిపనివారికి నూతన అవకాశాలను ఈ మేళా తెరుస్తుంది.
మేళా థీమ్ పెవిలియన్ లో సంప్రదాయ ఉత్పత్తుల తయారీ ప్రక్రియల ప్రత్యక్ష ప్రదర్శనను కూడా నిర్వహించనున్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
జాతీయ వాక్సినేషన్ కార్యక్రమంలో భాగంగా ఇప్పటివరకు 72.37 కోట్ల వాక్సిన్ డోస్లు వేయడం జరిగింది.
గత 24 గంటలలో 34,973 కొత్త కేసులు నమోదయ్యాయి.
మొత్తం కేసులలో క్రియాశీల కేసులు 1.18 శాతం గా ఉన్నాయి.
ఇండియాలో క్రియాశీల కేస్లోడ్ 3,90,646 గా ఉంది.
రికవరీ రేటు ప్రస్తుతం 97.49 శాతం గా ఉంది.
గత 24 గంటలలో కోలుకున్నవారు 37,681. దీనితో మొత్తం కోలుకున్న వారి సంఖ్య 3,23,42,299 కు చేరిక.
వారపు పాజిటివిటి రేటు 2.31 శాతం. ఇది గత 77 రోజులుగా3 శాతం కంటే తక్కువగా ఉంది.
రోజువారి పాజిటివిటి రేటు 1.96 శాతం. ఇది గత 11 రోజులుగా 3 శాతం కంటే తక్కువగా ఉంది.
ఇప్పటివరకు మొత్తం 53.86 కోట్ల కోవిడ్ నిర్ధారణ పరీక్షలు నిర్వహించడం జరిగింది.
ప్రధాన మంత్రి కార్యాలయం
సివిల్ సర్వీసెస్ డే నాడు, ప్రభుత్వ పరిపాలన లో శ్రేష్ఠత్వాని కి గానుప్రధాన మంత్రి తరఫున పురస్కారాల ను ప్రదానం చేయనున్న ప్రధాన మంత్రి
సివిల్ సర్వీసెస్ డే సందర్భం లో, ప్రధాన మంత్రి శ్రీ నరేంద్ర మోదీ 2022వ సంవత్సరం లో ఏప్రిల్ 21వ తేదీ న ఉదయం 11 గంటల కు న్యూ ఢిల్లీ లోని విజ్ఞాన్ భవన్ లో జరిగే ఒక కార్యక్రమం లో ప్రభుత్వ పరిపాలన లో శ్రేష్ఠత్వాని కి గాను ప్రధాన మంత్రి తరఫు న ఇచ్చే పురస్కారాల ను ప్రదానం చేస్తారు. ఆయన ఈ కార్యక్రమం లో సివిల్ అధికారుల ను ఉద్దేశించి ప్రసంగం కూడా చేయనున్నారు.
ప్రభుత్వ పాలన లో ప్రావీణ్యాని కి గాను ప్రధాన మంత్రి తరఫున ప్రకటించేటటువంటి పురస్కారాల ను సామాన్య పౌరుల సంక్షేమం కోసం జిల్లా లు/కార్యాచరణ విభాగాలు మరియు కేంద్రీయ / రాష్ట్రాల సంస్థలు అమలు పరచినటువంటి అసాధారణమైన కార్యాల ను మరియు కొత్త కొత్త కార్యక్రమాల ను గుర్తించాలి అనే ఉద్దేశ్యం తో ఏర్పాటు చేయడం జరిగింది. ఈ పురస్కారాల ను గుర్తించిన ప్రాథమ్య కార్యక్రమాలు మరియు నూతన ఆవిష్కరణల ను ప్రభావవంతమైన రీతి లో అమలు పరచినందుకు కూడా ప్రదానం చేయడం జరుగుతున్నది.
ఈ కింద ప్రస్తావించినటువంటి అయిదు గుర్తించిన ప్రాథమ్య కార్యక్రమాల లో చేసిన మార్గదర్శ కప్రాయమైన కార్యాలకు గాను సివిల్ సర్వీసెస్ డే 2022 సందర్భం లో పురస్కారాల ను ప్రదానం చేయడం జరుగుతుంది:  పోషణ్ అభియాన్ లో ‘‘జన్ భాగీదారీ’’ లేదా ప్రజల భాగస్వామ్యాన్ని ప్రోత్సహించడం,  ఖేలో ఇండియా పథకం యొక్క మాధ్యమం ద్వారా క్రీడలు మరియు వెల్ నెస్ లో శ్రేష్ఠత్వాన్ని ప్రోత్సహించడం,  పిఎమ్ స్వనిధి యోజన లో డిజిటల్ చెల్లింపులు మరియు సుపరిపాలన,  ఒక జిల్లా, ఒక ఉత్పత్తి పథకం యొక్క మాధ్యమం ద్వారా సమగ్ర అభివృద్ధి,  మానవ ప్రమేయానికి తావు లేకుండానే సేవల ను ఆరంభం నుంచి అంతం వరకు నిరంతరాయంగా ప్రజల కు అందించడం.
ఈ సంవత్సరం లో గుర్తించిన అయిదు ప్రాథమ్య కార్యక్రమాలు మరియు ప్రభుత్వ పాలన/సేవల అందజేత మొదలైన రంగాల లో నూతన ఆవిష్కరణల కు గాను మొత్తం 16 పురస్కారాల ను ఇవ్వడం జరుగుతుంది.